উদয়তারা সমাধি সৌধ : নাগরপুর উপজেলা সদর থেকে মাত্র ৫ কিলোমিটার পশ্চিমে অবস্থিত উদয়তারা সমাধি সৌধ যা স্থানীয়ভাবে গয়হাটার মঠ নামে পরিচিত। অষ্টাদশ শতকের গোড়ার দিকে তৎকালীন জমিদার কালি কুমার চৌধুরি তার মায়ের সমাধির উপর নির্মাণ করেন এই সৌধ। তার মা উদয়তারা চৌধুরির স্মৃতিকে অম্লান করে রাখার জন্য প্রায় তিন'শ ফুট লম্বা এই ঐতিহাসিক সমাধি সৌধটি নির্মাণ করেন তিনি। সংরক্ষনের অভাবে এর ভিতরে অবস্থিত শিবলিঙ্গ,পিতলের তৈরি বিভিন্ন মুর্তি চুরি হয়ে গেছে। আর প্রকৃতিক দুর্যোগের কারনে এর উপরের কিছু অংশ ভেঙ্গে গিয়ে ক্ষতিগ্রস্থ হয়েছে। সমাধি সৌধটি অষ্টাদশ শতকে স্থপত্যের একটি চমৎকার নিদর্শন। এর স্থপত্য কৌশল ও দৃষ্টিনন্দন কারুকাজ দর্শনার্থিদেও আকর্ষণ করে।